《永叔寄澄心堂纸二幅》
宋代·梅尧臣

昨朝人自东郡来，古纸两轴缄縢开。
滑如春冰密如茧，把玩惊縢心徘徊。
蜀牋蠹脆不禁久，剡楮薄慢还可咍。
书言寄去当宝惜，慎勿乱与人翦裁。
江南李氏有国日，百金不许市一枚。
澄心堂中唯此物，静几铺写无尘埃。
当时国破何所有，帑藏空竭生莓苔。
但存图书及此纸，辇大都府非珍瓌。
于今已踰六十载，弃置大屋墙角堆。
幅狭不堪作诏命，聊备麤使供鸾台。
鸾台天官或好事，持归秘惜何嫌猜。
君今转遗重增愧，无君笔札无君才。
心烦收拾乏匮椟，日畏撦裂防婴孩。
不忍挥毫徒有思，依依还起子山哀。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。